
Cyflwyniad 

Yn yr aseiniad yma trafodir a dadansoddir sut gall Dysgu Seiliedig ar Ymholi (DSY) ei ddefnyddio fel rhan o ystod o agweddau dysgu ac addysgu mewn ffordd gadarnhaol o fewn gwyddoniaeth a dyniaethau yn yr ysgol gynradd. Mae’n ddull o addysgu sy’n pwysleisio rôl y disgybl. Yn hytrach na bod yr athro neu’r athrawes yn dweud wrth y disgyblion beth sydd angen iddynt ei wybod, anogir disgyblion i archwilio’r deunydd, gofyn cwestiynau a rhannu syniadau. Yn ôl yr erthygl ‘What is Inquiry-Based Learning’, (2018) “The key to success for students is making sure they are engaged with any material they are learning”. Nodir yn yr erthygl hefyd bod “Inquiry-based learning uses different approaches to learning, including small-group discussion and guided learning. Instead of memorizing facts and material, students learn by doing. This allows them to build knowledge through exploration, experience, and discussion.” Felly trwy Ddysgu Seiliedig ar Ymholi mae’n amlygu chwilfrydedd disgyblion wrth iddyn nhw gael cyfleoedd i archwilio a chwestiynu wrth ddysgu. Ehanga Grigg a Hughes (2013) hyn trwy ddweud bod wrth i’r plant ymgorffori eu hunain mewn i DSY mae’r ‘children asking questions, purposeful talk, working together, selecting and interpreting sources, outdoor learning and developing a line of enquiry’. Mae DSY yn rhoi cyfleoedd i blant dysgu mewn nifer o ffurfiau sy’n berthnasol ac yn hwylus iddyn nhw. Mae’n ffordd o wella’r profiad o addysgu i’r disgyblion gan ei fod yn broses ble mae’r plant yn darganfod am bethau maen nhw am ddysgu. Dywed Barnes (2015), ‘The experience of childhood itself should be a rich, exciting one in which every child finds their passion and is able to choose from a colourful palette of different ways of understanding and loving the world.’ Mae beth ddywed Barnes yn cyfateb yn union gyda gofynion a diffiniad o beth yw Dysgu Seiliedig ar Ymholi.

Mae diffiniad DSY yn cyfateb gydag athroniaeth Vygotsky gan ei fod yn hyrwyddo agweddau o sgaffaldio. Dywed Vygotsky, (1978:157) “The distance between the actual developmental level as determined by independent problem solving and the level of potential development as determined through problem-solving under adult guidance, or in collaboration with more capable peers.” Mae hyn yn amlwg oherwydd yn DSY mae plant yn derbyn cymorth, o ryw raddau, ar y dasg ond yn treulio gweddill y dasg yn, gweithio nai llai gyda grŵp neu’n annibynnol, cyfarwyddo wrth dderbyn llai o gymorth gyda’r athrawon yn hwyluso’r dysgu. 

Noda eto'r erthygl ‘What is Inquiry-Based Learning’, bod yna nifer o fanteision sy’n gysylltiedig â Dysgu Seiliedig ar Ymholi. Maent yn sôn bod DSY yn medru gwella profiadau dysgu i blant. Mae cael y profiadau o DSY yn gallu fod yn llawer mwy effeithiol i blentyn wrth ddysgu gan fod plant, yn enwedig plant ifanc, yn cael y profiad uniongyrchol yma yn hytrach na gwneud gwaith sy’n dod yn syth o’r athro. Atgyfnertha hyn o’r Fframwaith Cyfnod Sylfaen (2015) gan ei bod hi’n “hanfodol bod plant yn cael mynediad i amrywiaeth o gyfryngau i fynegi eu hunain a digon o gyfleoedd i ddefnyddio eu dychymyg mewn ffordd bwrpasol.” Hefyd mae DSY yn fanteisiol oherwydd ei fod yn agor drysiau i blant ddysgu’n drawsgwricwlaidd. Mae’n hysbys gellir defnyddio’r sgiliau gwybyddol y mae disgyblion yn eu datblygu er mwyn wella ym mhob pwnc yn ogystal ag adeiladu ar sgiliau meddwl a chyfathrebu. Mae’n eglur dyma beth mae Donaldson yn sôn yn Dyfodol Llwyddiannus wrth iddo gyfeirio tuag gweithredu mewn ffordd drawsgwricwlaidd wrth addysgu. Noda Donaldson yn ei hadroddiad (2015), ‘dylai dysgu gan blant a phobl ifanc gael ei ddatblygu ar draws y cwricwlwm drwy dri Chyfrifoldeb Trawsgwricwlaidd a ddylai fod yn gyfrifoldeb i’r holl athrawon: llythrennedd; rhifedd; a chymhwysedd digidol.’ Serch y gefnogaeth yma gan Donaldson efo egwyddorion craidd DSY nad oedd Hayes yn cytuno â’r dull trawsgwricwlaidd o addysgu. Noda Hayes (2000) bod yr effaith o addysgu’n trawsgwricwlaidd yn medru cael effaith negyddol ar addysgu a bod y “distinctiveness of each subject might be lost through such an integrated approach.”
Mantais arall yw bod y disgyblion yn meithrin chwilfrydedd gan fod DSY yn annog y disgyblion i rannu syniadau eu hun ac yn medru mynegi eu hun. Mae’r dull yma’n fanteisiol gan ei fod yn helpu athrawon ddysgu mwy am yr hyn mae’r disgyblion â diddordeb ynddynt ac felly maent yn gallu cynllunio gwersi yn ôl beth mae’r disgyblion yn hoffi. Yn ogystal, mae DSY yn annog disgyblion i wneud cysylltiadau eu hun yn ymwneud â phynciau penodol ac felly mae’n gyfle iddynt ddyfnhau eu gwybodaeth ar bwnc drwy ddefnyddio dulliau eu hun i gofio’r wybodaeth. Drwy wneud hyn, mae’n rhoi cyfle i ddisgyblion gymryd cyfrifoldeb o’u dysgu. Mae hyn yn fantais oherwydd mae’r disgyblion medru dysgu mewn ffordd sy’n gweithio iddyn nhw, yn hytrach na bod yr athrawon yn dweud wrthynt sut i ddysgu gwybodaeth. Mae hyn yn gwneud disgyblion yn fwy annibynnol yn eu dysgu.
Mae DSY yn ddull o ddysgu gweithredol ac felly mae hyn yn fantais oherwydd mae disgyblion yn dysgu’n fwy effeithiol gan eu bod nhw’n medru ymchwilio mewn i bynciau a gwneud cysylltiadau eu hun. Yn hytrach na bod athrawon yn dweud wrth y disgyblion sut i ddysgu ac ymgysylltu â phynciau drwy ddefnyddio ffyrdd eu hun, mae’n caniatáu iddynt ddatblygu diddordeb ac angerdd i ddysgu. Mae’n fanteisiol eu bod nhw’n gwneud ymchwil eu hun ac yn gwneud cysylltiadau eu hun gan eu bod nhw’n medru meithrin dealltwriaeth ddyfnach drwy ddefnyddio dulliau sy’n addas iddyn nhw.
Serch hynny, mae rhai sialensiau yn gwynebu defnyddio’r dull o Ddysgu Seiliedig ar Ymholi. Un ohonynt yw bod y disgyblion yn ymchwilio mewn i bynciau drwy ddefnyddio dulliau eu hun ac felly does dim modd i’r athrawon gadw llygad ar bob disgybl a sicrhau eu bod nhw ar y trywydd cywir. Mae’r athrawon medru rhoi syniadau ar beth i ymchwilio a hefyd yn gallu awgrymu gwefannau ond does dim sicrhad bod y disgyblion yn defnyddio’r cyngor mae’r athrawon yn cynnig. Yn ogystal, efallai bydd rhai disgyblion yn gwneud ymchwil dibwynt mewn i agweddau nad oes angen gan nad ydynt yn deall yn iawn beth sydd angen ymchwilio i mewn iddo.
Sialens arall yw wrth ddefnyddio DSY wrth wneud gwaith grŵp, bydd rhai grwpiau angen mwy o help nag eraill. Bydd y grwpiau gwanaf angen cael eu harwain drwy’r dasg efallai gan nad ydynt fedru gwneud ymchwil eu hun ac yn ddibynnol ar help yr athrawon yn ystod gwersi. Golyga hyn fod angen i’r athro neu athrawes roi help unigol i rai grwpiau ac felly gall hyn fod yn fwy o waith i’r athrawon. Gellir dadlau y byddai dysgu dosbarth cyfan gyda’r un dull a sicrhau bod yr un wybodaeth yn cael ei ddarparu i bob disgybl yn ddull gwell. Er mwyn sicrhau bod pob grŵp ar y trywydd cywir yn ystod y dasg, gall yr athro neu athrawes ddarparu set o gwestiynau i’r disgyblion yn ymwneud â’r dasg ac felly bydd rhaid iddynt hwy ddarganfod yr atebion i bob un o’r cwestiynau penodol yma. Byddai hyn lleihau’r siawns o grwpiau’n mynd ar goll wrth wneud y dasg ac mae’n sicrhau y bydd y disgyblion yn gwneud yr ymchwil cywir ac yn fwy tebygol o gael yr un canlyniad. 

Gyda’r cwricwlwm yn pwysleisio dysgu pynciau craidd yn bennaf, megis rhifedd ac iaith, nad yw pynciau fel dyniaethau neu wyddoniaeth yn cael yr un sylw. Mae Dysgu Seiliedig ar Ymholi yn agor nifer o ddrysau ar gyfer y meysydd yma wrth roi cyfleoedd i hyrwyddo disgyblion i ddilyn y pedwar diben sefydlwyd Donaldson yn ei adroddiad. Noda Donaldson yn Dyfodol Llwyddiannus (2015) bydd ein holl blant a’n pobl ifanc yn: ‘dysgwyr uchelgeisiol, galluog’, ‘cyfranwyr mentrus, creadigol’, ‘dinasyddion egwyddorol, gwybodus’, ‘unigolion iach, hyderus’.

Yn ôl Edward de Bono (De Bono, 1992), mae’r ymennydd dynol yn meddwl mewn chwe ffordd wahanol. Dyfeisiwyd de Bono strategaeth o’r enw Chwe Het Meddwl, er mwyn hwyluso’r dysgu i’r plant mewn ffordd glir a syml. Mae’r chwe ffordd yma o feddwl yn cael eu dangos gan ddefnyddio lliw gwahanol i wech het. Mae’r hetiau yn symbyli’r ffordd o feddwl a’r dull gweithredu dylai’r plant cymryd tuag at y dasg. Wrth i’r disgyblion gweithio gyda’r un lliw het arno, naill ai ymlaen yn llythrennol neu’n drosiadol, fe fydd y plant yn meddwl yn debyg ac yn dilyn yr un trywydd ar y dasg. Yn amlwg fydd angen tasg grŵp i weithredu’r strategaeth yma. Dyma esiampl o sut gall yr hetiau cyfateb gyda’r lliwiau mewn tasg ymholiad. Het goch - disgyblion y grŵp yn trafod teimladau ac emosiynau ynglŷn â’r dasg. Het wen – trafod gwybodaeth a ffeithiau wrth dreulio amser yn gwneud gwaith ymchwil. Het felen – cryfderau a phwyntiau da o’r ymchwil a gasglwyd. Het ddu – y gyferbyn sef gwendidau a phwyntiau gwael. Het werdd – creadigedd, syniadau newydd a gwahanol. Het las – meddwl, plant yn cymryd y wybodaeth o’r ymholiad a thrafod am syniadau a barn bersonol. Mae’r dull yma yn gallu bod yn dechneg bwysig a phwerus i gefnogi plant i feddwl gyda’i gilydd yn fwy effeithiol. Mae’r dull yn ffordd o dorri’r lawr yr ymholiad hanesyddol neu ddaearyddol i mewn i segmentau bach sy’n llawer mwy hylaw i’r disgyblion ac o ganlyniad na fyddant yn ddryslyd a fydd strwythur yn y gwaith. Mae’n golygu wedyn nad oes rhaid i’r plant ceisio gwneud popeth i gyd ar unwaith, o ganlyniad i hyn fe fydd y dasg yn un llawer mwy hwylus ac yn rhwyddach i ddelio gyda.

Mae yna nifer o adnoddau a ffynonellau defnyddiol ar gael i ddefnyddio fel cymorth wrth addysgu dyniaethau. Ar gyfer Dysgu Seiliedig ar Ymholi mewn Addysg Grefyddol mae yna wefan o’r enw NATRE sy’n hyrwyddo clipiau fideo ac adnoddau addas i arwain athrawon tuag at addysgu Addysg Grefyddol. Mae’r wefan yn pwysleisio adnoddau sy’n hybu disgyblion i feddwl dros eu hunain. Mae gwybodaeth a dealltwriaeth yn dod gyda’r dysgu ond mae’r dysgu mwyaf yn dod pan mae’r disgyblion yn eu defnyddio ac yn ei gysylltu â phrofiad uniongyrchol eu hunain. Noda yn y wefan enghreifftiau o bethau a fydd yn fanteisiol er mwyn cynnal y plant yn y dysgu. Awgryma bod defnyddio arteffactau crefyddol yn y dosbarth medru sbarduno’r plant i ddysgu. Gall yr arteffact cael ei ddefnyddio i symbyli fywyd i’r plant ac o ganlyniad caiff y plant eu galluogi i ddefnyddio sgiliau dychymyg empathig ac i feddwl am ystyr y tu ôl i weithredoedd, gwrthrychau a symbolau. Mae’n sôn dylai’r gwaith cysylltu â phrofiadau uniongyrchol y plant er mwyn bod pwrpas i’r dasg ar law. Mae’r tasgau hyn wedyn yn annog y plant i ddatblygu’r sgil o wneud penderfyniadau ac mi fydd yn galluogi’r disgyblion i drafod ystyr, defnydd, gwerth ac arwyddocâd yr arteffact. Fe fydd disgyblion MATh yn cael eu herio i godi cwestiynau eu hunain ac ymchwilio, er mwyn rhoi llawer o gyfleoedd ar gyfer dehongli syml.

Noda Ofsted pum cam dysgu yn seiliedig ar ymholi mewn Addysg Grefyddol. Y cam cyntaf yw llunio cwestiynau. Mae’r disgyblion yn meddwl am gwestiynau maent angen gwybod mwy amdanynt o fewn y pwnc. Yr ail gam yw cynllunio’r ymholiad wrth i’r disgyblion drafod sut i gynnal yr ymholiadau a pha adnoddau bydd angen arnynt. Yna’r trydydd cam yw cynnal yr ymholiad. Er mwyn gwneud hyn, bydd y disgyblion yn cymharu a dadansoddi’r dystiolaeth maent wedi casglu. Cam bedwar yw cyflwyno’r canfyddiadau. Bydd y disgyblion yn gwneud hyn drwy ddefnyddio amrywiaeth o ddulliau. Mae’r rhain yn cynnwys dulliau creadigol, megis drama, meim, dawns, defnyddio offerynnau i greu awyrgylch neu i egluro’r stori. Gall hefyd gynnwys dulliau gweledol megis lliwiau gwahanol, siartiau, diagramau neu ffotograffau. Gall y disgyblion hefyd ddefnyddio dulliau llafar megis gwneud cyflwyniad, neu ddefnyddio dulliau ysgrifenedig fel barddoniaeth, llythyr neu adroddiad. Y pumed cam, sef yr olaf, yw adfyfyrio ac ymateb i’r ymholiad. Mae’r cam yma’n annog y disgyblion i ddadansoddi’r hyn oedd yn llwyddiannus a hefyd y pethau maent angen gwella o ran yr ymholiad.
Dysgu Seiliedig ar Ymholi yng Ngwyddoniaeth

Mae dysgu gwyddoniaeth i blant ifanc gallu bod yn anodd gan fod nifer o gwestiynau’n codi. Mae cynllunio gwersi gwyddoniaeth weithredol yn y broses o ymholiad gwyddonol yn rhoi’r cyfle i blant ddeall y wybodaeth maent yn dysgu. Mae defnyddio dull DSY yn addas ar gyfer gwersi gwyddonol gan fod y disgyblion yn cael y cyfle i ymchwilio i mewn i’r cwestiynau sy’n codi o fewn y gwersi. Er mwyn creu enghraifft o hyn cynllunnir taith addysgol i’r ‘Gerddi Botaneg’ yn ardal Sir Gaerfyrddin. Anelir y daith yma tuag at ddisgyblion y Cyfnod Sylfaen ac yn bennaf disgyblion blwyddyn 2 gyda thema dosbarth ‘Byd Natur’. Defnyddir arteffact megis hadau llysiau a blodau (gweler atodiad a) er mwyn sbarduno’r plant ar gyfer ein thema dosbarth. Noda Llywodraeth Cymru yn y Fframwaith y Cyfnod Sylfaen (2015) “dylai plant brofi’r byd cyfarwydd drwy ymholi, gan archwilio mewn modd diogel a systematig yr amgylchedd a geir dan do ac yn yr awyr agored.” Wrth gael y profiadau uniongyrchol yma trwy archwilio mae’r plant yn fwy ymwybodol o’i hamgylchfyd a byd natur. Ehanga Llywodraeth Cymru (2015) ar hyn trwy ddweud “Dylid cynnig profiadau iddynt sy’n eu helpu i gynyddu eu chwilfrydedd ynghylch y byd sydd o’u cwmpas a’u helpu i ddechrau deall digwyddiadau’r gorffennol, pobl a lleoedd, pethau byw, a’r gwaith y mae pobl yn ei wneud.” Wrth atgyfnerthu profiadau hyn i blant rydym yn agor cyfleoedd iddynt gael eu hysgogi i ddysgu trwy ymholi. Ychwanega Donaldson (2015) at hyn yn eu hadroddiad ‘Dyfodol Llwyddiannus’ wrth ddweud “Er mwyn iddynt ymroddi i ddysgu, mae angen amgylcheddau cyfoethog, symbylol ar blant a phobl ifanc” a pharha gan nodi y gallant “ymchwilio ac arbrofi â syniadau, adnoddau, cydweithio â’u cyfoedion a chreu cysylltiadau dynamig gan deimlo bod diben clir i hynny er llunio ystyr.”

Ar gyfer y dasg datblygwyd sgiliau ymholi gwyddonol trwy ddefnyddio’r Model ymholi generig. Mae’r model yma’n cynnwys tair agwedd, sef cynllunio, datblygu a myfyrio. O fewn y Model ymholi generig mae yna pum cam. Mae cam 1 yn ystyried ffurfio cwestiynau ble mae’r athro/athrawes yn helpu’r disgyblion i adnabod beth mae’r disgyblion am wybod amdano’r ymholiad. Ar gyfer yr 2il cam fe fydd angen cynllunio’r ymholiad trwy ddewis y strategaethau ymholi addas er mwyn medru symud i gam 3, sef cynnal yr ymholiad. Wrth gynnal fe fydd angen casglu, cymharu a dadansoddi tystiolaeth ar gyfer ein hymholiad. Ar ôl cwblhau’r ymholiad a chasglu digon o wybodaeth, mi fydd y disgyblion yn cyflwyno’u canfyddiadau sef cam 4. Wrth wneud hyn, mae’n arwain at gam 5 sef adfyfyrio, gwerthuso ac ymateb.

Mae cam un yn allweddol bwysig er mwyn sicrhau bod yr ymholiad yn un llwyddiannus. Mae’r disgyblion yn ffurfio cwestiynau am yr hyn maent eisiau gwybod ynglŷn â phwnc penodol. Bydd y disgyblion yn cael eu rhannu mewn i grwpiau gyda thri i bedwar disgybl ymhob grŵp. Yn eu grwpiau, bydd y disgyblion yn ffurfio cwestiynau am yr hyn maent eisiau gwybod am fyd natur. Mae’n rhaid bod y cwestiynau’n rhai addas er mwyn sicrhau bod yr ymholiad yn un da. Er mwyn sicrhau bod y cwestiynau’n rhai da, bydd y disgyblion yn defnyddio’r dull GED yn eu grwpiau, sef Gwybod, Eisiau, Dysgu. Ar gyfer cam un, dim ond camau ‘Gwybod’ a ‘Eisiau’ bydd yn cael ei ddefnyddio. Bydd y disgyblion yn trafod ar lafar, yn gyntaf, beth maent yn gwybod yn barod am fyd natur ac yn rhannu gyda’u cyd-ddisgyblion. Drwy gwblhau’r ‘Gwybod’ mi fydd y plant medru gweld bod bylchau yn eu gwybodaeth am fyd natur. Mae hyn yn gwneud i’r plant feddwl a holi cwestiynau ac efallai bydd y disgyblion angen dyfnhau eu gwybodaeth am faes penodol o fewn y pwnc byd natur. Fel y dywed ar wefan NCBI, ‘When children encounter a problem with their current knowledge state, asking a question allows them to get targeted information exactly when they need it.’ Yna, ar gyfer ‘Eisiau’, bydd y disgyblion yn trafod pa bethau maent yn awyddus i ddysgu am sy’n ymwneud â byd natur. Ar gyfer disgyblion blwyddyn dau, maent yn eithaf holgar eu natur ac felly dylai ffurfio cwestiynau am bwnc mor eang fod yn hawdd i raddau. Wrth ofyn cwestiynau agored, mae hyn yn annog ehangu meddyliau’r disgyblion ac yn eu gwneud nhw’n ddysgwyr annibynnol beirniadol. Dylai’r cwestiynau gynnwys rhai tebyg i ‘Beth sydd angen ar blanhigion i dyfu?’ ‘Oes tebygrwydd rhwng ein tyfiant ni a thyfiant planhigion?’. Mae cwestiynau fel hyn yn cael y plant i feddwl am eu hun ac yn gyfle iddynt fod yn holgar. Eto, fel y dywed NCBI mae ymchwil yn dangos bod ‘children are capable of using their existing knowledge structures to generate questions that change their knowledge state in a way that allows them to productively solve a problem’. Mae’r dull GED yn annog hyn ac felly mi fydd yn arwain at ymholiad llwyddiannus. 

Cam dau yw cynllunio’r ymholiad a dewis strategaethau addas er mwyn ei gwblhau. Mae cynllunio’r ymholiad yn hynod o bwysig er mwyn gwybod pa ffynonellau bydd y disgyblion yn defnyddio, pa bethau sydd angen arnynt a sicrhau bod strwythur i’w hymchwil. Bydd y disgyblion yn eu grwpiau yn trafod y materion yma cyn mynd ati i gynllunio. O ran strategaethau ymchwil, mae disgyblion Cyfnod Sylfaen yn dysgu’n well yn weledol ac yn fwy tebygol o’i gofio. Noda The School Run (2019) ‘Visual learners are children who find it easiest to learn by seeing. For a concept to sink in, they need to be able to see it – or at least visualise it in their mind.’ Felly, un strategaeth gall y disgyblion ddefnyddio ar gyfer ymchwil yw arbrofion. Ar gyfer y cwestiwn ‘Beth sydd angen ar blanhigion i dyfu?’ fel y soniwyd yng ngham un, gall y plant gwneud arbrawf eu hun. Gall yr arbrawf gynnwys tyfu un planhigyn yn yr awyr agored lle mae’n cael digon o olau gan yr haul, tra bod planhigyn arall yn cael ei dyfu tu fewn yn y tywyllwch. Yn debyg, bydd y disgyblion yn rhoi dŵr i un planhigyn yn ddyddiol, tra bod un arall yn aros yn sych. Bydd y plant yn defnyddio iPad neu gamera i dynnu lluniau o ddatblygiad y planhigion dros gyfnod o amser. Mae plant ifanc yn gallu anghofio’n rhwydd ac felly wrth dracio’u tyfiant mi fydd modd edrych nôl ar ddatblygiad y planhigion. Drwy wneud hyn, bydd y plant yn medru profi’n weledol yr effaith mae’r ffactorau yma’n cael ar dyfiant planhigion. Yn ogystal, mae defnyddio’r strategaeth yma o ymchwil yn fwy effeithiol na defnyddio’r wê neu ffynonellau eraill gan nad yw rhai ffynonellau mor ddibynadwy. Wrth gael y profiadau uniongyrchol yma mae plant yn dysgu gorau.

Y trydydd cam o’r model 5 cam yw cynnal yr ymholiad. Bydd y disgyblion yn defnyddio’r hyn maent wedi cynllunio ar gyfer cam 2 ac yn cynnal yr ymholiad. Felly, bydd y disgyblion yn mynd ati a chynnal yr arbrofion gyda’r planhigion. Dywed ‘Faster Than 20’ bod ‘Experimentation is a central practice for groups trying to collaborate more effectively, especially those that are trying to tackle complex problems.’ Wrth gynnal yr arbrofion yma mae’n rhoi cyfleoedd i blant cydweithio ar rywbeth nad ydynt wedi cael cyfle i drafod amdano o’r blaen. Mae’r cyfleoedd yma yn holl bwysig i ddatblygiad addysgol y plant gan taw nhw sy’n cymryd rhan o’i dysgu. Ychwanega ‘Faster Than 20’ ar hyn gan ddweud bod ‘experimentation is a powerful way for a group to learn and improve collectively and quickly.’ Drwy gynnal yr arbrawf ar gyfer yr ymholiad, mi fydd y disgyblion yn gweld am eu hun yr effaith.

Bydd ail ran cam tri yn cael ei gynnal yn yr Ardd Fotaneg. Cyn mynychu’r diwrnod, mae’r Gerddi Botaneg yn cynnig y dewis i’r athrawon gynllunio’r ymweliad i sicrhau ei fod yn addas ar gyfer anghenion y plant. Wrth wneud hyn, byddaf yn gallu sicrhau bod lle addas gennym ni i ddefnyddio ar gyfer cynnal y DSY. Bydd y plant yn gallu cwblhau’r gweithgareddau ac yna ar ddiwedd y dydd gallwn ddefnyddio ystafell neu ardal yn y Gerddi er mwyn gallu cwblhau’r ymholiad. Yn ogystal, mae’r ymweliad yn cynnwys gweithgareddau wedi’u teilwra ar gyfer y cwricwlwm, sy’n cael ei gynnal gan un o’u hathrawon. Felly, yn ystod yr ymweliad ffurfiol, mi fydd y plant yn cael y cyfle i gymryd rhan mewn nifer o weithgareddau gwahanol sy’n ymwneud â byd natur. Drwy wneud hyn, bydd y plant yn cael mewnwelediad i rai atebion ar gyfer yr ymholiad. Mi fydd y plant yn gweithio yn eu grwpiau ac mi fydd pob grŵp yn eu tro yn gwneud pob gweithgaredd yn y Gerddi Botaneg. Noda’r Ardd Fotaneg Genedlaethol Cymru ar y wefan mai ‘Amcan ein rhaglenni i gyd yw meithrin angerdd am y byd naturiol yn ein hymwelwyr, a brwdfrydedd dros fyw’n gynaliadwy – mae’n rhaglenni wedi’u cynllunio’n arbennig gennym er mwyn cefnogi a gwella unrhyw gwricwlwm.’ Pwysleisia’r Gerddi eu bod nhw’n fodlon addasu’u gweithgareddau er mwyn gweddu gyda’r cwricwlwm, fel maent yn dweud ‘Gall pob un o’n cyrsiau gael eu haddasu i gyd-fynd ag anghenion eich grŵp.’ Mi fydd y plant yn cymryd rhan yn y gweithgareddau canlynol yn y Gerddi Botaneg sef ‘Hau Hadau’, ‘Tymhorau yn yr Ardd’, ‘Bwystfilod Bach’, ‘Y Gwlyb a’r Rhyfeddol’ a’r ‘Coetir Rhyfeddol’.

Ar gyfer y gweithgaredd ‘Hau Hadau’, mae cynnwys y gweithgaredd yn cydfynd yn dda gyda beth mae’r plant wedi gwneud gyda rhan gyntaf cam tri. Mae’r gweithgaredd yma’n ymwneud â phlannu hadau a dysgu am sut mae planhigion yn tyfu. Bydd y disgyblion yn dysgu am wahanol fathau o hadau a hefyd yn cael y cyfle i edrych tu fewn i hedyn. Ar ôl plannu’r hadau, mi fydd y disgyblion medru mynd â hwy nôl i’r ysgol. Tra bod un grŵp yn gwneud y gweithgaredd yna, mi fydd grŵp arall yn gwneud y gweithgaredd ‘Tymhorau yn yr Ardd’. Yn y gweithgaredd yma mi fydd y plant yn dysgu am y patrymau sydd i bob tymor ac yn medru gweld effaith y tymhorau ar wahanol blanhigion o fewn yr Ardd. Bydd y disgyblion yn dysgu sut mae rhai planhigion yn tyfu’n well o fewn tymor penodol a pham. Yn ogystal, bydd y gweithgaredd yn atgoffa’r disgyblion ac yn datblygu ar eu gwybodaeth am y tymhorau. Y drydydd weithgaredd yw’r ‘Bwystfilod Bach’. Bwriad y gweithgaredd yma yw dysgu ac archwilio i mewn i gynefinoedd rhai o’r creaduriaid sy’n byw yn yr Ardd. Yn y gweithgaredd yma mi fydd y plant yn cael gweld lle mae’r creaduriaid yn byw a pha bethau maent yn bwyta. Yn ogystal, mi fydd yr arbenigwr yn dysgu’r disgyblion sut i adnabod y creaduriaid yma yn eu gerddi adref. Mae’r gweithgaredd ‘Y Gwlyb a’r Rhyfeddol’ yn rhoi seibiant i’r disgyblion o blanhigion a chreaduriaid ac yn hytrach maent yn dysgu am natur dŵr a sut mae dŵr yn angenrheidiol i gynnal bywyd y blaned. Bydd y disgyblion yn profi’r gwahanol ffurfiau o ddŵr o fewn y Gerddi Botaneg mewn modd diogel. Mi fydd y plant yn cael archwilio ffynhonnau, rhaeadrau, ffrydiau, pyllau, llynnoedd a cherfluniau dŵr. Felly, yn ogystal â dysgu am blanhigion, maent yn ehangu’u gwybodaeth am fyd natur drwy archwilio i mewn i feysydd gwahanol megis pwysigrwydd dŵr i’r blaned a phethau byw. Y gweithgaredd olaf bydd yn cael ei gynnal yw’r ‘Coetir Rhyfeddol’. Yn y gweithgaredd yma mi fydd y plant yn cael eu cyflwyno i ecoleg coed Cymreig. Bydd yr arbenigwyr yn eu haddysgu am ba greaduriaid sydd a’u cynefin yma. Hefyd, mi fydd y disgyblion yn cael y cyfle i archwilio bywyd planhigion ymhellach ac felly’n ehangu’u gwybodaeth am fywyd yr ardd unwaith eto. Yn ôl yr National Foundation for Education Research (2005) mae’r manteision o ddysgu yn yr awyr agored yn medru cynnwys dysgu amdano: “nature; society; nature-society interactions and oneself.” Yn ogystal a hyn maent yn nodi bod y profiadau y mae disgyblion yn cael o weithredu yn yr awyr agored yn medru ehangu “knowledge and understanding, attitudes and feelings, values and beliefs, activities or behavious, personal development and social development.” Yn ogystal â’r gweithdai yn y Gerddi Botaneg bydd y plant hyd yn oed yn cael cwrdd â’r creaduriaid yma sy’n byw yn y coed yn ystod y gweithgaredd. Mae’r Ardd Fotaneg yn gweithio ar brosiect pum mlynedd sef ‘Tyfu’r Dyfodol’, gyda’r bwriad i ‘ddiogelu bywyd gwyllt ac i bwysleisio holl fanteision tyfu planhigion – i’w bwyta, i roi hwyl inni ac i gyfrannu at ein lles a’n hiechyd.’ Felly, yn ogystal â dysgu am fywyd byd natur, mi fydd yr arbenigwyr medru rhannu syniadau gyda’r disgyblion ar sut i amddiffyn y creaduriaid a’r planhigion sydd yn eu gerddi adref. Bydd yr arbenigwyr medru ateb unrhyw gwestiynau sydd gan y disgyblion ac felly mi fydd yr ymholiad yn un llwyddiannus.

Ar gyfer y pedwerydd cam, mi fydd y disgyblion yn cyflwyno’r hyn maent wedi darganfod yn yr ymholiad ar ôl yr ymweliad â’r Gerddi Botaneg. Bydd y disgyblion medru defnyddio’r dull GED, gan ddefnyddio’r rhan ‘Dysgu’ tro yma, er mwyn gwerthuso’r hyn maent wedi dysgu o’r ymholiad. Mi fydd y plant yn edrych nôl ar yr hyn wnaethant ddysgu o’r holl weithgareddau a’r wybodaeth gafodd ei roi gan yr arbenigwyr yn yr Ardd Fotaneg. Bydd pob grŵp yn eu tro yn rhannu’r hyn maent wedi dysgu o’r ymholiad. Bydd y disgyblion yn ystyried yr arbrofion gyda’r planhigion yn ogystal â’r daith i’r Ardd Fotaneg. Bydd y disgyblion yn defnyddio’r lluniau wnaethant gymryd o ddatblygiad y planhigion dros gyfnod o amser fel tystiolaeth.

Y cam olaf o’r model ymholi generig yw adfyfyrio, gwerthuso ac ymateb. Yn y cam yma, adlewyrcha’r disgyblion ar y profiad o’r DSY. Mi fydd y disgyblion yn gwerthuso’r ymholiad yn eu grwpiau drwy edrych ar y pethau oedd yn llwyddiannus a hefyd yr elfennau bydd angen gwella ar gyfer y tro nesaf. Bydd y disgyblion yn defnyddio’r strategaeth o ddwy seren a dymuniad er mwyn darganfod y cryfderau a’r gwall yn eu hymholiad a fydd angen datblygu.

Felly i gloi’r aseiniad, mae’n amlwg bod dysgu yn seiliedig ar ymholi yn fanteisiol iawn wrth i blant cael nifer o gyfleoedd i ddysgu yn yr awyr agored. Gall y dysgu yma digwydd trwy wyddoniaeth neu ddyniaethau ac mae yna ystod eang o wefannau ac adnoddau ar gael er mwyn rhoi cymorth a chefnogi’r athrawon i hwyluso dysgu’r plant mewn ffurf wahanol. Wrth ddysgu yn seiliedig ar ymholi mae’n cyfateb gyda gofynion o ddysgu’n drawsgwricwlaidd wrth i’r dysgwyr datblygu amrywiaeth o sgiliau gwahanol ar yr un pryd megis gweithio mewn grŵp, sgiliau meddwl a chwestiynu. Mae dysgwyr hefyd yn cymryd cyfrifoldeb am eu dysgu eu hunain ac yn mynd o gam i gam yn gwella’u dealltwriaeth ymhellach, i fod yn ddysgwyr annibynnol. Mae’n amlwg o ymchwil ac ystadegau bod plant yn mwynhau bod allan yn yr awyr agored felly os mae’r plant yn medru dysgu yn yr awyr agored hefyd dyna pryd bydd y plant yn gweithredu eu gorau wrth roi eu potensial llawn. 

